google/wiki40b huggingface dataset:
สถาบันการอาชีวศึกษาภาคใต้ ๓

ประวัติ

สถาบันการอาชีวศึกษาภาคใต้ ๓ เดิมชื่อว่า วิทยาลัยเทคนิคหาดใหญ่ แรกเริ่มก่อตั้งเมื่อวันที่ 1 กันยายน 2481 เป็นโรงเรียนประเภทอาชีวศึกษา ได้เปิดดำเนินการขึ้นในจังหวัดสงขลาพร้อมกัน 2 โรง คือ โรงเรียนช่างไม้สงขลา และโรงเรียนการช่างสตรีสงขลา เมื่อเริ่มดำเนินการโรงเรียนช่างไม้สงขลา มีครู 2 คน คือ นายจาบ แสงจันทร์ เป็นครูใหญ่ และ นายเขื่อน เขมาภรณ์ เป็นครูน้อย มีนักเรียน 30 คน อาศัยอาคารหลังเล็กในบริเวณโรงเรียนประชาบาล 1 ตำบลบ่อยาง อำเภอเมือง จังหวัดสงขลา (โรงเรียนวิเชียรชมในปัจจุบัน) เป็นอาคารเรียนและที่ทำการ โรงฝึกงานอาศัยร่มไม้ของต้นก้ามปูและต้นหูกวาง ทางด้านโรงเรียนการช่างสตรีสงขลา เปิดสอนแผนกช่างเย็บผ้า และแผนกช่างทอผ้า แผนกช่างเย็บผ้า ได้เช่าห้องแถว 1 ห้อง ที่หน้าวัดดอนรักษ์ถนนไทรบุรี อ.เมือง จ.สงขลา เป็นสถานที่เรียน ต่อมาได้ย้ายมาเช่าห้องแถวใหม่ที่หน้าสาขาสมาคมรัฐธรรมนูญ ถ.กาญจนวนิช (ปัจจุบันเป็นที่ตั้งของห้องสมุดประชาชนจังหวัดสงขลา) เป็นสถานที่เรียน พ.ศ. 2482 โรงเรียนช่างไม้สงขลา และโรงเรียนการช่างสตรีสงขลา ต่างได้รับงบประมาณก่อสร้างอาคารเรียนโรงเรียนช่างไม้สงขลาได้ก่อสร้างอาคารเรียนขึ้นที่บริเวณวัดนาถม ซึ่งร้างมานานแล้ว ส่วนโรงเรียนการช่างสตรีสงขลา ได้ก่อสร้างอาคารเรียนขึ้นในที่ดินของราชพัสดุ กับที่ดินของการรถไฟ (ซึ่งเป็นที่ตั้งของวิทยาลัยอาชีวศึกษาสงขลา ในปัจจุบัน) 
พ.ศ. 2501 โรงเรียนช่างไม้สงขลา ได้เปลี่ยนชื่อเป็น โรงเรียนการช่างสงขลา มีนายสุธน เจริญพงศ์ เป็นอาจารย์ใหญ่ 
พ.ศ. 2510 โรงเรียนการช่างสงขลา ได้ถูกจัดเป็นโรงเรียน โครงการเงินกู้พ่อพัฒนาอาชีวศึกษา พ.ศ. 2510-2514 
พ.ศ. 2514 โรงเรียนการช่างสงขลา โดยนายสุธน เจริญพงศ์ ได้ย้ายมาเรียนในที่ใหม่ที่หลักกิโลเมตรที่ 25 ถนนกาญจนวนิช ตำบลคอหงส์ อำเภอหาดใหญ่ และได้เปลี่ยนชื่อเป็น"โรงเรียนเทคนิคสงขลา" และปีต่อมาโรงเรียนการช่างสตรีสงขลาก็ได้เปลี่ยนชื่อเป็น"โรงเรียนอาชีวศึกษาสงขลา" 
1 ตุลาคม 2519 ทั้งสองได้รับการยกฐานะรวมกันขึ้นเป็นวิทยาลัยอาชีวศึกษาสงขลา โดยให้โรงเรียนเทคนิคสงขลาเป็นวิทยาเขต 1 และให้โรงเรียนเทคนิคสงขลามีพื้นที่ประมาณ เป็นวิทยาเขต2 
1 ตุลาคม 2522 โรงเรียนเทคนิคสงขลา วิทยาเขต 1 ได้แยกจากวิทยาลัยอาชีวศึกษาสงขลาซึ่งมีอยู่ 2 วิทยาเขตโดยวิทยาเขต1 ได้เปลี่ยนมาเป็น วิทยาลัยเทคนิคหาดใหญ่ ชึ่งตั้งอยู่เลขที่191/1 ถนนกาญจนนิชอำเภอหาดใหญ่ จังหวัดสงขลามีพื้นที่ 80 ไร่3งาน16.6 ตารางวาเป็นวิทยาลัยที่เปิดทำการสอนทางช่างอุตสาหกรรม 
ปี พ.ศ. 2556 วิทยาลัยเทคนิคหาดใหญ่ ได้รับประกาศให้จัดการเรียนการสอนนระดับปริญญาตรีสายปฏิบัติการและให้รวมวิทยาลัยเทคนิค วิทยาลัยอาชีวศึกษา  วิทยาลัยเทคโนโลยีการเกษตรและประมง และวิทยาลัยการอาชีพในกลุ่มจังหวัดภาคใต้ จำนวน 9 แห่งในสังกัดสำนักงานคณะกรรมการการอาชีวศึกษา โดยอำศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... "
จึงทำให้ วิทยาลัยเทคนิคหาดใหญ่ วิทยาลัยเทคนิคปัตตานี วิทยาลัยเทคนิคยะลา วิทยาลัยเทคนิคสตูล วิทยาลัยเทคโนโลยีการเกษตรและประมงปัตตานี้ วิทยาลัยอาชีวศึกษาปัตตานี วิทยาลัยอาชีวศึกษายะลา วิทยาลัยอาชีวศึกษาสงขลา และวิทยาลัยการอาชีพปัตตานี รวมควบตั้งขึ้นเป็น "สถาบันการอาชีวศึกษาภาคใต้ ๓ ตั้งแต่นั้นเป็นต้นมา
มหาวิทยาลัยฮิตตสึบาชิ

ประวัติ

เริ่มก่อตั้งขึ้นในปี พ.ศ. 2418 โดยแต่เดิมชื่อสถาบันฝึกอบรมธุรกิจ (ญี่ปุ่น: 商法講習所 Shoho Koshujo) โดยมีจุดประสงค์เพื่อการสร้างทรัพยากรมนุษย์ที่จะสามารถเป็นผู้นำในอุตสาหกรรมต่าง ๆ  ดั่งปรัชญาของมหาวิทยาลัยว่า "Captains of Industry" ต่อมาได้เปลี่ยนเป็นมหาวิทยาลัยฮิโตะสึบะชิในปี พ.ศ. 2472 ประกอบด้วย 3 คณะ ได้แก่ คณะพาณิชยศาสตร์และการบัญชี คณะเศรษฐศาสตร์ และ คณะนิติสังคมศาสตร์ ในปี พ.ศ. 2494 คณะนิติสังคมศาสตร์จึงแยกออกเป็นคณะนิติศาสตร์และสังคมศาสตร์ 
ภายหลังมีการก่อตั้งบัณฑิตวิทยาลัยภาษาและสังคมวิทยา (พ.ศ. 2539), ศูนย์วิจัยนวัตกรรม (พ.ศ. 2540), บัณฑิตวิทยาลัยบริหารธุรกิจนานาชาติ (พ.ศ. 2541), บัณฑิตวิทยาลัยเพื่อการวางนโยบายสาธารณะ (พ.ศ. 2548) ตามลำดับ

สัญลักษณ์

สัญลักษณ์ของมหาวิทยาลัยฮิโตะสึบะชิคือไม้เท้าของเทพเมอร์คิวรี่ซึ่งเป็นเทพเจ้าแห่งการค้า มีตัวอักษร ซี 2 ตัว ซึ่งย่อมาจาก “Commercial College” และงูซึ่งแสดงถึงความฉลาดเฉลียว
วัดดอนจันทร์

ได้รับพระราชทานวิสุงคามสีมา

ได้รับพระราชทานวิสุงคามสีมา เมื่อวันที่ กรกฎาคม ขนาดของพระอุโบสถ กว้าง เมตร ยาว เมตร ประกาศในราชกิจจานุเบกษา เล่มที่ ตอนที่ เป็นปีที่ ในรัชกาลปัจจุบัน
สุกรี เจริญสุข

ประวัติ

รองศาสตราจารย์ ดร.สุกรี เจริญสุข เกิดที่อำเภอเชียรใหญ่ จังหวัดนครศรีธรรมราช บิดามีอาชีพครู และเป็นนักร้องเพลงบอก ดนตรีพื้นบ้านของภาคใต้ จึงมีความคุ้นเคยกับดนตรีมาตั้งแต่เด็ก ท่านได้เข้าศึกษาระดับมัธยมศึกษาที่โรงเรียนศรีธรรมราชศึกษา ในอำเภอเมือง จังหวัดนครศรีธรรมราช และเริ่มเล่นดนตรีกับวงโยธวาทิตของโรงเรียนจนได้เป็นหัวหน้าวง จากนั้นศึกษาต่อที่วิทยาลัยครูบ้านสมเด็จเจ้าพระยา และต่อมาได้ศึกษาต่อระดับปริญญาตรีด้านการศึกษา จากมหาวิทยาลัยศรีนครินทรวิโรฒ สงขลา (ปัจจุบันคือ มหาวิทยาลัยทักษิณ) จบการศึกษาเมื่อ พ.ศ. 2518 รับราชการเป็นอาจารย์ที่วิทยาลัยครูจันทรเกษม และรับงานเสริมโดยการเล่นดนตรีตามร้านอาหารย่านพัฒนพงศ์และพัทยา ชื่นชอบการเล่นแซกโซโฟนเป็นพิเศษ
ในปี 2521 รองศาสตราจารย์ ดร.สุกรี เจริญสุขเดินทางไปสหรัฐอเมริกา เพื่อศึกษาต่อปริญญาโทและเอก ที่มหาวิทยาลัยนอร์ทเทิร์นโคโลราโด โคโลราโด จบปริญญาเอกสาขาการเล่นและสอนแซกโซโฟน เมื่อปี 2528 และได้บรรจุเป็นอาจารย์ของวิทยาลัยดุริยางคศิลป์ มหาวิทยาลัยมหิดล
รองศาสตราจารย์ ดร.สุกรี เจริญสุขเคยทำนิตยสารเกี่ยวกับดนตรี ชื่อ ถนนดนตรี เคยจัด รายการดนตรีคลาสสิก ทาง สถานีวิทยุจุฬาฯ F.M.101.5 MHz เปิดร้านซ่อมเครื่องดนตรี และ โรงเรียนสอนดนตรี ชื่อ Dr. Sax ต่อมาเปลี่ยนชื่อเป็นโรงเรียนสอนดนตรีเอื้อมอารีย์
ในปี 2557 ภายหลังรัฐประหารในประเทศไทย พ.ศ. 2557 พลเอก ประยุทธ์ จันทร์โอชาเป็นนายกรัฐมนตรี และแต่งตั้งศาสตราจารย์ นายแพทย์ รัชตะ รัชตะนาวิน อธิการบดีมหาวิทยาลัยมหิดล ให้ดำรงตำแหน่งรัฐมนตรีว่าการกระทรวงสาธารณสุข รศ.ดร.สุกรีได้แถลงข่าวเรียกร้องให้ศ.นพ.รัชตะลาออกจากตำแหน่งอธิการบดีหรือรัฐมนตรีอย่างใดอย่างหนึ่ง โดยเขากล่าวว่า"ตนไม่เห็นด้วยที่อธิการบดี จะนั่งควบทั้งตำแหน่งอธิการบดี และตำแหน่ง รมว.สาธารณสุข เนื่องจากมหาวิทยาลัยถือแหล่งบ่มเพาะปัญญา ซึ่งผู้นำควรจะต้องมีสามัญสำนึก อีกทั้งมหาวิทยาลัยมหิดลมีปรัชญาว่าปัญญาของแผ่นดิน แต่การที่ ศ.นพ.รัชตะ ไม่ยอมลาออกจากตำแหน่งอธิการบดี กำลังจะกลายเป็นปัญหาของแผ่นดิน เพราะการนั่งควบทั้งสองตำแหน่งอาจเป็นเรื่องของการมีผลประโยชน์ทับซ้อน และยังเป็นเรื่องของสามัญสำนึกของคนที่เป็นครู อาจารย์" และได้ประท้วงโดยการนำปี๊บมาคลุมศีรษะ รอบปี๊บ 3 ด้านมีข้อความเรียกร้องให้ ศ.นพ.รัชตะ ลาออกจากตำแหน่งอธิการบดี ดังนี้ “ขอโทษด้วยรับไม่ได้ต้องใช้ปี๊บคลุมหัวไว้กลัวถูกปี๊บคลุมหัว จะเตะปี๊บ ตีปี๊บ ไม่โดนตัว ปี๊บคลุมหัวน่าอับอายไร้สำนึก” ,“ฤๅบ้านเมืองนี้หมดสิ้นความดี สามัญสำนึกบ่มีหมดสิ้น จิ้งจกกิ้งก่ามีประจบเกลื่อน ผู้กล้าหดหัวเหี้ยนในกระดอง” และ “อายจนหน้าชา ซื้อปี๊บมาคลุมหัว อายเขาไปทั่ว เอาปี๊บคลุมหัวไม่ให้หน้าชา” นอกจากนั้น ยังมีการแจกโปสการ์ด ภาพนายสุกรี เอาปี๊บคลุมหัว ซึ่งมีข้อความ “ความสูงส่งของของอาชีพครูและหมอ คือสามัญสำนึก หากครูและหมอไม่มีสามัญสำนึกประเทศชาติก็หายนะ”
ท่าอากาศยานนานาชาติกาลิเลโอ กาลิเลอี

Airport Growth

ใน พ.ศ. 2549 และ 2550 ท่าอากาศยานแห่งนี้มีอัตราการเติบโตสูงที่สุดในบรรดาท่าอากาศยานชั้นนำของอิตาลี 15 แห่ง โดยมีผู้โดยสารเพิ่มขึ้น 30% ใน พ.ศ. 2549 และเพิ่มขึ้น 24% ใน พ.ศ. 2550 ปัจจุบันเป็นท่าอากาศยานที่มีการจราจรหนาแน่นเป็นอันดับที่ 11 ของอิตาลี โดยใน พ.ศ. 2551 มีจำนวนผู้โดยสาร 3,963,717 คน
ขจรศักดิ์ ศรีสวาสดิ์

ประวัติ

ขจรศักดิ์ ศรีสวาสดิ์ เกิดเมื่อวันที่ 10 ธันวาคม พ.ศ. 2488 สำเร็จการศึกษาปริญญาตรี สาขากสิกรรมและสัตวบาล จาก มหาวิทยาลัยเกษตรศาสตร์  
ขจรศักดิ์ ศรีสวาสดิ์ เสียชีวิตเมื่อวันที่ 7 เมษายน พ.ศ. 2541 สิริอายุรวม 52 ปี

การทำงาน

อดีตเป็นข้าราชการสังกัดกรมพัฒนาที่ดิน ขจรศักดิ์ ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติประชาธิปไตยเป็นพรรคการเมืองแรก และได้รับเลือกเรื่อยมา รวม 6 ครั้ง โดยมีพรรคความหวังใหม่เป็นพรรคการเมืองสุดท้าย
เทศบาลเมืองศรีราชา

ประวัติ

เมืองศรีราชาแต่เดิมเป็นหมู่บ้านชาวประมงเล็ก ๆ อยู่ทางทิศใต้ของจังหวัดชลบุรี ประชากรส่วนใหญ่ประกอบอาชีพทางการประมง ในปี พ.ศ. 2443 จอมพล มหาอำมาตย์เอก เจ้าพระยาสุรศักดิ์มนตรี เสนาบดีกระทรวงเกษตรพาณิชยการ (กระทรวงเกษตราธิการ) ในขณะนั้นได้ลาออกจากราชการมาประกอบอาชีพทำป่าไม้ตำบลศรีราชา ซึ่งได้พัฒนาและสร้างความเจริญให้กับศรีราชา ทำให้เป็นชุมชนการค้าและสถานที่ท่องเที่ยวที่สำคัญแห่งหนึ่งของภาคตะวันออก
ต่อมาในปี พ.ศ. 2446 ได้มีการย้ายที่ว่าการอำเภอบางพระมาตั้งที่ศรีราชา แต่ยังคงใช้ชื่ออำเภอบางพระตามเดิม และในปี พ.ศ. 2460 ได้เปลี่ยนชื่ออำเภอบางพระมาเป็นอำเภอศรีราชาตามที่ตั้งที่ว่าการอำเภอ
เมื่อวันที่ 19 มิถุนายน พ.ศ. 2488 ตำบลศรีราชาได้รับการยกฐานะให้จัดตั้งเป็นเทศบาลตำบลศรีราชา ตามพระราชกฤษฎีกาการจัดตั้งเทศบาลตำบลศรีราชา จังหวัดชลบุรี โดยใช้บ้านพักของจอมพลและมหาอำมาตย์เอกเจ้าพระยาสุรศักดิ์มนตรีเป็นสำนักงาน และใช้บ้านพักนี้มาจนถึงปี พ.ศ. 2513 จึงได้ย้ายมาสร้างอาคารถาวรเป็นสำนักงานในสถานที่ปัจจุบัน และต่อมาเมื่อวันที่ 24 กันยายน พ.ศ. 2538 จึงได้รับการเปลี่ยนแปลงฐานะจากเทศบาลตำบลศรีราชาเป็นเทศบาลเมืองศรีราชา

ประชากร

ปัจจุบันคาดว่าประชากรในเขตเทศบาลเมืองศรีราชามีจำนวนไม่ต่ำกว่า 40,000 คน ในขณะที่สถิติของสำนักทะเบียนท้องถิ่นเทศบาลเมืองศรีราชา ณ วันที่ 31 ธันวาคม พ.ศ. 2561 มีจำนวน 24,127 คน
อาชีพหลักของประชาชนส่วนใหญ่ในเมืองศรีราชาจะทำการค้าและการประมง เนื่องจากมีทรัพยากรธรรมชาติทางทะเลอยู่เป็นอันมาก และการเป็นเมืองที่มีสถานที่ท่องเที่ยวตามธรรมชาติ เช่น เกาะลอย สวนเต่า ชายทะเล มีนิคมอุตสาหกรรมล้อมรอบ และมีเขตที่อยู่อาศัยล้อมรอบเมือง เช่น บ้านจัดสรร ตึกแถว อาคารชุด โรงแรมขนาดใหญ่ มีผู้นับถือศาสนาพุทธ ร้อยละ 90 ของจำนวนประชากรทั้งหมด ในเขตเทศบาลมีวัด จำนวน 2 วัด มีผู้นับถือศาสนาคริสต์ร้อยละ 9 ของจำนวนประชากรทั้งหมด มีโบสถ์คริสต์ 1 แห่ง และนับถือศาสนาอื่นอีกร้อยละ 1 ของจำนวนประชากรทั้งหมด โดยมีวัดจีน 1 แห่ง

การขนส่ง

ถนนภายในเขตเทศบาลเมืองศรีราชาประกอบด้วยถนนสายหลักจำนวน 8 สาย นอกนั้นเป็นถนนสายรองและซอยจำนวน 30 สาย ในด้านการจัดการขนส่งมวลชน มีการเดินรถโดยสารประจำทางแบบธรรมดา และแบบปรับอากาศ เส้นทางระหว่างศรีราชาไปยังกรุงเทพมหานคร
ส่วนการขนส่งทางราง สถานีรถไฟที่ใกล้ตัวเมืองศรีราชาที่สุดอยู่ที่ตำบลสุรศักดิ์ คือ สถานีชุมทางศรีราชา เป็นสถานีบนทางรถไฟสายตะวันออก สายชุมทางฉะเชิงเทรา–บ้านพลูตาหลวง จากสถานีนี้สามารถเดินทางต่อไปจนถึงแหลมฉบัง สัตหีบ และมาบตาพุด
เอ็กซ์ทีน

ลักษณะเฉพาะตัว

เอ็กซ์ทีนเป็นเว็บให้บริการบล็อกฟรีโดยผู้ใช้สามารถปรับแต่งหน้าตาของบล็อกได้ผ่านทาง CSS ซึ่งนอกจากบริการบล็อกแล้วยังมีให้บริการในส่วนเว็บบอร์ดด้วย
มีระบบการคัดกรองและแนะนำบล็อกที่มีประโยชน์ให้เป็นที่รู้จัก เดิมผู้ทำหน้าที่คัดกรอกคือเว็บมาสเตอร์และให้ทางสมาชิกโหวตผ่านปุ่ม hot พร้อมทั้งใส่เหตุผลที่สมาชิกคิด
ว่าเอนทรี่นั้นควรได้รับการแนะนำ
ต่อมาได้มีการพัฒนาเพิ่มช่องทางการโหวต โดยการให้สมาชิกกดปุ่มดาวแดง hot post ball ผ่านการคอมเม้นท์อีกทางหนึ่ง ซึ่งผู้ที่ได้รับดาวแดงจะได้มีกำลังใจในการเขียน

ระบบเซิร์ฟเวอร์

เอ็กซ์ทีนมีเซิร์ฟเวอร์จำนวนสองเครื่อง แบ่งการทำงานเป็นเครื่องสำหรับระบบฐานข้อมูล และเครื่องสำหรับเว็บเซิร์ฟเวอร์ โดยใช้ระบบปฏิบัติการ FreeBSD, ระบบฐานข้อมูล MySQL และเว็บเซิร์ฟเวอร์ Apache ปัจจุบันเครื่องทั้งสองตั้งอยู่ที่อาคารโทรคมนาคมบางรัก (ตึกกสท.)

ระบบจัดการเนื้อหา

ระบบจัดการเนื้อหาของเอ็กซ์ทีนปัจจุบันคือรุ่นที่ 4 (ปรับปรุงเมื่อวันที่ 9 ตุลาคม พ.ศ. 2550) พัฒนาขึ้นเองโดยใช้ภาษา PHP เป็นหลัก และมีการใช้เครื่องมืออื่นๆ ร่วมด้วย เช่น Mootools, TinyMCE เป็นต้น
สุสานหลวงฮั่นหยาง

สุสานหลวงฮั่นหยาง (อังกฤษ: Han Yang Ling Mauisoleum) ที่ฝังพระศพของ จักรพรรดิฮั่นจิง จักรพรรดิองค์ที่ 6 แห่ง ราชวงศ์ฮั่นตะวันตก ตั้งอยู่ที่ เสียนหยาง มณฑลส่านซี อยู่ริมฝั่งแม่น้ำเว่ยและอยู่ห่างจาก นครซีอาน ไปทางเหนือประมาณ 20 กิโลเมตร
โรงเรียนอนุบาลวชิร

ประวัติ

โรงเรียนอนุบาลวชิร เริ่มเปิดทำการเรียนการสอนในปี พ.ศ. 2530 โดยมีนายณัฐพล มโนวชิรสรรค์ เป็นผู้รับใบอนุญาต โรงเรียนตั้งอยู่ที่ 2/18 ถนนสระหลวง อำเภอเมือง จังหวัดพิจิตร ซึ่งในปี พ.ศ. 2530 อันเป็นปีการศึกษาแรกที่เปิดทำการสอน โรงเรียนอนุบาลวชิรในตอนนั้นมีนักเรียนทั้งหมด 75 คน ในห้องเรียน 4 ห้อง ครู 4 คน ครูพี่เลี้ยง 3 คน เจ้าหน้าที่ธุรการ 2 คนเท่านั้น ซึ่งยังคงเป็นโรงเรียนเล็กๆอยู่ในขณะนั้น และในราวๆ 3 ปีต่อมา นายนพพร ตั้งสิทธิโชค ก็ได้เข้ามาเป็นครูใหญ่ของโรงเรียน
ต่อมามีการสร้างโรงเรียนอนุบาลวชิรวิทย์เพื่อเปิดสอนนักเรียนในระดับชั้นก่อนประถมศึกษาขึ้นมาอีกแห่งในเขตอำเภอเมือง จังหวัดพิจิตร ในบริเวณใกล้เคียง ซึ่งมีการเปิดการสอนว่ายน้ำที่โรงเรียนอนุบาลวชิรวิทย์ และโรงเรียนอนุบาลวชิรด้วย (แต่ใช้สระว่ายน้ำของโรงเรียนอนุบาลวชิรวิทย์) โดยจะมีการสอนว่ายน้ำไปจนถึงประถมศึกษาปีที่ 6 จะมีการรับส่งนักเรียนจากโรงเรียนอนุบาลวชิรไปว่ายน้ำที่โรงเรียนอนุบาลวชิรวิทย์เป็นประจำทุกสัปดาห์
จนกระทั่งในอีก 20 ปีต่อมา คือปี พ.ศ. 2550 โรงเรียนอนุบาลวชิรได้มีนักเรียนเข้าเรียนมากขึ้น และมีการพัฒนาอยู่อย่างต่อเนื่อง มีการสร้างอาคารเรียนเพิ่ม เพื่อที่จะได้เพียงพอต่อจำนวนนักเรียนที่มากขึ้น ในปีนั้นมีนักเรียนกำลังศึกษาอยู่ 1,952 คน และมีนักเรียนสมัครเข้าเรียนมาแล้วไม่ต่ำกว่า 4,000 คน ผู้บริหารและครูทั้งหมด 110 คน มีห้องเรียน 70 ห้อง และอาคารเรียนอีก 7 อาคาร มีนายโสภณ มโนวชิรสรรค์ เป็นผู้จัดการ และนายนพพร ตั้งสิทธิโชค เป็นผู้อำนวยการ
แต่ก่อนนั้นโรงเรียนอนุบาลวชิรได้เปิดสอนถึงชั้นประถมศึกษาปีที่ 6 แต่ต่อมาได้มีการสร้างอาคารหลังที่ 7 ขึ้นมาใหม่เพื่อเปิดสอนนักเรียนระดับมัธยมต้น คือชั้นมัธยมศึกษาปีที่ 1 - 3 โดยเปิดการสอนในระดับมัธยมครั้งแรกในปีการศึกษาที่ พ.ศ. 2546
จักรวรรดิโรมันตะวันตก

เบื้องหลัง

เมื่อสาธารณรัฐโรมันขยายตัวมาจนถึงจุดที่รัฐบาลกลางในกรุงโรมไม่สามารถปกครองดินแดนที่อยู่ไกลได้อย่างมีประสิทธิภาพ โดยเฉพาะปัญหาในด้านการติดต่อและการคมนาคมเพราะระยะทางที่ไกลจากจุดหมายต่างๆ ภายในจักรวรรดิ ข่าวสารการรุกราน, การปฏิวัติ, ความหายนะทางธรรมชาติ หรือโรคระบาดใช้การสื่อสารทางเรือหรือโดยระบบการสื่อสารโรมัน (Cursus publicus) ที่ใช้เวลานานกว่าจะมาถึงกรุงโรม หรือคำสั่งจากโรมไปยังดินแดนต่างๆ ฉะนั้นข้าหลวงโรมัน (Roman Governor) ในจังหวัดอาณานิคมก็มักจะปกครองในนามของสาธารณรัฐโรมันโดยปริยาย
ก่อนหน้าที่จะตั้งตัวเป็นจักรวรรดิดินแดนของสาธารณรัฐโรมันเป็นการปกครองของระบบสามประมุขครั้งที่สอง (Second Triumvirate) ที่แบ่งระหว่างอ็อคเตเวียน, มาร์ค แอนโทนี และ มาร์คัส เอเมลิอัส เลพิดัส 
มาร์ค แอนโทนีครอบครองจังหวัดทางตะวันออก: จังหวัดอาเคีย (Achaea), จังหวัดมาเซโดเนีย และ บริเวณเอพิรัส (ทางตอนเหนือของกรีซ), บิธิเนีย (Bithynia), พอนทัส (Pontus) และ จังหวัดในเอเชียของโรมัน (ตุรกีปัจจุบัน), ซีเรีย, ไซปรัส, และไซเรนาอิคา (Cyrenaica) ดินแดนเหล่านี้เดิมพิชิตมาโดยอเล็กซานเดอร์มหาราช ฉะนั้นผู้ครอบครองบริเวณนั้นจึงมีเชื้อสายกรีก บริเวณทั้งหมดโดยเฉพาะในเมืองใหญ่ๆ รับวัฒนธรรมกรีกเข้าเป็นส่วนหนึ่งของวัฒนธรรมท้องถิ่น ภาษาที่ใช้จึงเป็นภาษาทางราชการ
อ็อคเตเวียนได้จังหวัดทางตะวันตก: จังหวัดโรมันอิตาเลีย (อิตาลีปัจจุบัน), กอล (ฝรั่งเศสปัจจุบัน), กาลเลียเบลจิคา (ส่วนหนึ่งของเบลเยียม, เนเธอร์แลนด์ และ ลักเซมเบิร์กปัจจุบัน) และ ฮิลปาเนีย (สเปนและโปรตุเกสปัจจุบัน) และรวมทั้งอาณานิคมกรีกและคาร์เธจในบริเวณริมฝั่งทะเล
เลพิดัสได้รับดินแดนในอาฟริกาประมาณทางตอนเหนือของตูนิเซีย แต่อ็อคเตเวียนยึดอาฟริกาจากเลพิดัส และเพิ่มอาณานิคมซิลิคา (ซิซิลีปัจจุบัน) เข้ามาอยู่ในอำนาจการปกครอง
เมื่อได้รับชัยชนะต่อมาร์ค แอนโทนีแล้วอ็อคเตเวียนก็รวมดินแดนต่างๆ ก่อตั้งเป็นจักรวรรดิโรมัน แม้ว่าจักรวรรดิโรมันจะมีวัฒนธรรมที่เป็นเอกลักษณ์ของตนเองหลายอย่างแต่กระนั้นก็ยังประสบกับกระบวนการการเป็นโรมัน (Romanization) ทางตะวันออกเป็นวัฒนธรรมกรีกที่มีอิทธิพล และทางตะวันตกวัฒนธรรมละตินซึ่งทั้งสองวัฒนธรรมก็อยู่คู่กันอย่างมีประสิทธิภาพในรูปของการปกครองอย่างเป็นอันหนึ่งอันเดียวกันทั้งทางการเมืองและทางการทหาร
ผู้สำเร็จราชการแทนเจ้าหลวงเสือตือฟ้า

แผ่นดินว่างกษัตริย์

ภายหลังการสิ้นพระชนม์ของสุทุฟ้า ก็ไม่มีผู้ใดที่เหมาะที่จะครองราชบัลลังก์ บ้านเมืองจึงตกอยู่ในการดูแลของ บุรฮา โกฮาอิน และบาร์ โกฮาอิน เป็นผู้สำเร็จราชการแทนสุทุฟ้า เป็นเวลานานถึง ๔ ปี
ลูกโป่ง (ปลาทอง)

ลูกโป่ง (อังกฤษ: Bubble eye; ญี่ปุ่น: スイホウガン; โรมะจิ: Suihogan) เป็นสายพันธุ์ของปลาทองชนิดหนึ่ง ที่ปรากฏในปัจจุบัน เป็นปลาที่มีลักษณะเด่นที่เห็นได้ชัดเจนคือ มีถุงใต้ตาขนาดใหญ่ที่มีเส้นเลือดอยู่ภายใน ปูดยื่นออกมาทั้งสองข้างแลดูคล้ายลูกโป่ง จึงเป็นที่มาของชื่อ มีลักษณะลำตัวเรียวยาว ครีบทุกครีบสั้น ไม่มีครีบหลังซึ่งลักษณะดังกล่าวนี้คล้ายกับปลาทองอีกสายพันธุ์หนึ่งคือ สิงห์จีน, สิงห์ญี่ปุ่น และ รันชู
ลูกโป่ง เป็นปลาทองที่มีสายพันธุ์กำเนิดมาจากประเทศจีน นับว่าเป็นปลาทองอีกสายพันธุ์หนึ่งที่มีความเปราะบาง เลี้ยงยาก ทั้งนี้เพราะผู้เลี้ยงต้องคอยระวังมิให้ถุงใต้ตานั้นแตก ซึ่งอาจจะทำให้ปลาพิการหรือตายได้เลย เพราะปลาจะเสียการทรงตัวและติดเชื้อโรค ลูกโป่งนับว่าเป็นปลาทองที่มีสีสันหลากหลายมากที่สุดสายพันธุ์หนึ่ง เพราะมีทั้ง เหลือง, แดง, ขาว, เหลือง, ส้ม หรือหลากหลายสีสันในตัวเดียวหรือแม้กระทั่งน้ำตาลดำทั้งตัว
เมื่อยังเล็ก ถุงใต้ตาจะยังเล็กอยู่และจะโตขึ้นเรื่อย ๆ ตามอายุขัยปลา จนกระทั่งเจริญเติบโตเต็มที่เมื่ออายุได้ 2 ขวบปี ลูกโป่งมีอายุขัยเต็มที่ราว 5 ปี
เจ้าหญิงโจเซฟินแห่งเดนมาร์ก

พระประวัติ

เจ้าหญิงโจเซฟินแห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.56 นาฬิกา ตามเวลาท้องถิ่น หลังเจ้าชายวินเซนต์ พระเชษฐาฝาแฝดเพียง 26 นาที เมื่อแรกประสูติทรงมีน้ำหนัก 2.55 กิโลกรัม (5.6 ปอนด์) และมีความยาวของพระวรกาย 46 เซนติเมตร (18.1 นิ้ว)  หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน 
และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ
เจ้าหญิงโจเซฟินทรงเข้ารับบัพติศมาเมื่อวันที่ 14 เมษายน พ.ศ. 2554 ณ โบสถ์น้อยภายในโบสถ์โฮลมัน ทรงได้รับพระนาม โจเซฟิน โซเฟีย อีวาโล มาทิลดา ทรงมีพ่อทูนหัวและแม่ทูนหัว ได้แก่ เจ้าหญิงมารีแห่งเดนมาร์ก, เจ้าชายการ์โล ดยุกแห่งกัสโตร, แพทริเซีย ไบลีย์ (พระมาตุจฉา), เคานต์เวนต์ วีเดล, บีร์จิตต์ แฮนด์เวิร์ก และโจเซฟิน รีชเนอร์ พระสหายคนสนิทของพระมารดา
3 ก๊ก ตอน ศึกสองแผ่นดิน

เนื้อเรื่องย่อ

ในความโกรธของราชวงศ์ฉินมีวีรบุรุษที่กล้าหาญสองคนคือ Liu Bang ( Wu Qihua ) และ Xiang Yu (Shi Xiu)
พวกเขาเป็นพี่น้องที่ดี แต่พวกเขาหันกลับกันและกลายเป็นวีรบุรุษในความโดดเดี่ยวและความรัก
ฮันซิน (Hui Tianci) และ Zhang Liang (Li Hanzhe) เนื่องจากการพบปะกันระหว่างคู่รักซึ่งกันและกัน แต่พวกเขาไม่ได้ชื่นชมกับขนนก แต่หนังสือเล่มนั้นยังคงลึกเหมือนนายของพวกเขาในขณะที่สิ่งที่ดีๆเปลี่ยนไปเป็นหลิวปัง ต่อมาเสี่ยวหวู่ ( Liu Jiang ) ได้แนะนำจดหมายถึงรัฐและในที่สุดจดหมายฉบับนี้ก็จะสามารถแสดงจุดแข็งของเขาและช่วยประเทศให้กลายเป็นสาเหตุใหญ่
ตั้งแต่สมัยโบราณพระเอกรักความงามและ Yudie Er ( Weng Meiling ) เป็นนักสืบของราชวงศ์ฉินอย่างไรก็ตามเขาไม่สามารถทนต่อการเริ่มต้นได้เพราะความรักที่ลึกซึ้งของ Yu และเขาเสียชีวิตในมือของ Xiang Liang (Qin Pei)
ต่อมาการปรากฏตัวของ Yu Ji (Chen Yulian) ทำให้สถานะและขนกำลังแข่งขันเพื่อความแข็งแรงในด้านความรัก และรัฐก็โกรธกับ Lu Wei (Shang Tianyi) และยืมกองกำลัง Lu Gong ( Wu Mengda ) เพื่อรอโอกาสที่จะแข่งขัน
ตั้งแต่นั้นมาแต่ละคนได้สร้างสถานการณ์ที่ Chu และ Han กำลังแข่งขันส่งผลให้เกิดการสู้รบที่กระหายเลือด.

การเปลี่ยนตัวนักแสดง

ในเดือนกุมภาพันธ์ ปี 2528 ทีวีบีได้ประกาศสร้างละครเรื่องนี้โดยจะเปิดกล้องใน เดือนเมษายน และมีการประกาศรายชื่อนักแสดง ที่จะมารับบทต่าง ๆ ให้เป็นที่ทราบกันโดยทั่ว และหนึ่งในนั้นที่จะมาสวมบทบาทรับเชิญเป็น "อวี้เตี๋ยเอ๋อร์  " ทีวีบีได้วางตัวดาราสาว จาง มั่นอวี้ เอาไว้ แต่ทว่าในเดือนมีนาคม ก่อนจะเปิดกล้อง ไม่ถึงเดือน บทดังกล่าว ต้องถูกเปลี่ยนตัวอย่าง กะทันหัน เพราะจาง ม่านอวี้ เธอติดธุระ ในช่วงวันเวลาที่จะต้องถ่ายทำ ดังนั้น ทีวีบี ต้องรีบหานักแสดงคนอื่นมาเล่นแทน เพราะใกล้วันจะเปิดกล้องแล้ว ทางทีมงานได้ติดต่อดาราสาวหลายคน อาทิเช่น หลิว เจียหลิง เจิ้ง หัวเชี่ยน และนักแสดงคนอื่นๆ แต่ทุกคนต่างปฏิเสธเพราะติดงานถ่ายละครเรื่องอื่นอยู่ และบางคนก็ติดงานโชว์ตัว ในท้ายที่สุดโชคยังดีที่ทางกองถ่ายได้ลองติดต่อไปยัง อง เหม่ยหลิง เพราะรู้ว่าเธอเพิ่งจะปิดกล้องละคร เรื่อง "เทพบุตรทรงนง" เสร็จไป และอยู่ในช่วงที่ว่างพอดี และละครเรื่องใหม่ของเธอกว่าจะเปิดกล้อง ก็อีกเป็นเดือน และในที่สุด อง เหม่ยหลิง เธอตอบตกลงและรับปากจะมาเล่นแทนให้ ในบทดังกล่าว.
วอลเลย์บอลหญิงชิงแชมป์สโมสรเอเชีย 2016

สนามแข่งขัน

อะลอนเตสปอร์ตอารีนา เมืองบีญัน จังหวัดลากูนา ฟิลิปปินส์ - ตลอดการแข่งขัน
สถานีรถไฟดอนเมือง

ประวัติย่อ

สถานีรถไฟดอนเมืองสร้างเมื่อปี พ.ศ. 2441 แต่เดิมอาคารสถานีอยู่ฝั่งเดียวกับท่าอากาศยานกรุงเทพ ดอนเมือง แต่ต่อมาเมื่อมีการตัดถนนวิภาวดีรังสิตเมื่อ พ.ศ. 2508 จึงต้องสร้างสถานีขึ้นใหม่ฝั่งเดียวกับวัดดอนเมือง

ระบบขนส่งมวลชนทางอากาศยาน

สถานีรถไฟดอนเมือง สามารถเชื่อมต่อการบริการอากาศยาน กับท่าอากาศยานดอนเมือง โดยมีสะพานเชื่อมระหว่างสถานีรถไฟ กับอาคารผู้โดยสารระหว่างประเทศ (terminal 2)

ระบบขนส่งมวลชนทางราง

สถานีรถไฟดอนเมือง สามารถเชื่อมต่อรถไฟฟ้าชานเมืองสายสีแดงเข้ม ช่วงรังสิต - บางซื่อ และโครงการรถไฟความเร็วสูงเชื่อม 3 สนามบินซึ่งเมื่อแล้วเสร็จจะสามารถเดินทางเชื่อมต่อระหว่าง ท่าอากาศยานดอนเมือง ท่าอากาศยานสุวรรณภูมิ และ ท่าอากาศยานนานาชาติอู่ตะเภา จ.ระยอง เข้าด้วยกัน
ไทยแลนด์พรีเมียร์ลีก ฤดูกาล 2550

ภาพรวมก่อนการแข่งขัน

โดยที่ทาง การกีฬาแห่งประเทศไทย และ สมาคมกีฬาฟุตบอลแห่งประเทศไทยฯ ได้มีการจัดทำ บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทยฯ ซึ่งเป็นเอกสารข้อตกลงในการรวมลีก ทั้ง โปรลีก และ ไทยลีก เข้าไว้ด้วยกัน ทำให้ มีการปรับโครงสร้างลีกและสโมสรเกิดขึ้น โดยในฤดูกาลนี้ ทางสมาคมฯ ในฐานะผู้รับผิดชอบจัดการแข่งขัน จึงได้มีการกำหนดจำนวนทีมและการจัดการแข่งขันร่วมกับทาง กกท. โดยจะให้ทีมสโมสรชนะเลิศและรองชนะเลิศ ของการแข่งขัน โปรลีก 2549  เข้าร่วมการขันของสมาคมฯ ร่วมกับ สโมสรที่แข่งขัน ไทยลีก 2549 อยู่ก่อนแล้ว โดยจะให้มีสโมสรตกชั้นลงไปแข่งขันในดิวิชั่น 1 4 สโมสรเมื่อจบฤดูกาล
โรงเรียนศรีสุวิช

ประวัติโรงเรียน

โรงเรียนศรีสุวิช ตั้งอยู่บนถนนสุขุมวิท  กิโลเมตรที่ 133 เลขที่ 555 หมู่ที่ 5 ตำบลบางละมุง อำเภอบางละมุง จังหวัดชลบุรี บนเนื้อที่ 8 ไร่ 37 ตารางวา โรงเรียนได้ก่อตั้งและเปิดทำการสอนครั้งแรกเมื่อปี พ.ศ. 2505 โดยมี  นางสำเร็จ ดำรงหัด เป็นผู้รับใบอนุญาตคนแรกของโรงเรียน
ต่อมาในปี พ.ศ. 2529 ได้โอนกิจการโรงเรียนศรีสุวิชให้กับ พันตำรวจโทประสาน ฟักฤกษ์ ซึ่งขณะนั้น โรงเรียนศรีสุวิช มีนักเรียนเพียง 112 คน และครู 8 คน มีอาคารเรียน 2 หลัง โดย พันตำรวจโทประสาน ฟักฤกษ์ ได้ดำรงตำแหน่งเป็นผู้รับใบอนุญาต และผู้อำนวยการ  ตามใบอนุญาตเลขที่ 10/2529 ตั้งแต่วันที่ 14 ตุลาคม พ.ศ. 2529 มี นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน 
ในปีการศึกษา พ.ศ. 2541 นางสาวประถมาภรณ์ ฟักฤกษ์ ดำรงตำแหน่งเป็น ครูใหญ่ ได้มีการบริหารงาน และพัฒนาระบบการจัดการศึกษาของโรงเรียนให้เกิดคุณภาพและมีมาตรฐาน ในปีการศึกษา พ.ศ. 2546 โรงเรียนศรีสุวิชได้ขยายการจัดการศึกษาโดยเปิดการจัดการศึกษาในชั้นมัธยมศึกษาตอนต้น   
ในปี พ.ศ. 2551 โรงเรียนศรีสุวิช ได้ปรับโครงสร้างการบริหารงานตามพระราชบัญญัติโรงเรียนเอกชนปี พ.ศ. 2550 พันตำรวจโทประสาน ฟักฤกษ์ ดำรงตำแหน่ง ผู้รับใบอนุญาต และ ประธานคณะกรรมการบริหารโรงเรียน นางนงลักษณ์ ฟักฤกษ์ ดำรงตำแหน่ง เป็นผู้จัดการ  และ  นางสาวประถมาภรณ์ ฟักฤกษ์ ดำรงตำแหน่งเป็น ผู้อำนวยการ โรงเรียนศรีสุวิช มีการบริหารงานในรูปแบบคณะกรรมการบริหารงานโรงเรียน   
ต่อมาในปี พ.ศ. 2553  พันตำรวจโทประสาน ฟักฤกษ์ ได้เสียชีวิตลง จึงได้แต่งตั้ง นางสาวประถมาภรณ์ ฟักฤกษ์ ดำรงตำแหน่ง ผู้รับใบอนุญาต และ ผู้อำนวยการโรงเรียน นับจากวันที่ 20 กรกฎาคม พ.ศ. 2553 ตามเลขที่หนังสือใบอนุญาต ศธ.(3) 004/2553 เพื่อให้การบริหารงาน และ การจัดการภายในโรงเรียนเป็นไปด้วยความคล่องตัวและเกิดประสิทธิภาพอย่างต่อเนื่องโดย นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน
ในปี พ.ศ. 2558 นางนงลักษณ์ ฟักฤกษ์ ได้เสียชีวิตลง นางสาวประถมาภรณ์ ฟักฤกษ์ จึงดำรงตำแหน่งเป็น ผู้รับใบอนุญาต ผู้อำนวยการ และผู้จัดการโรงเรียน ตั้งแต่วันที่ 14 กรกฎาคม พ.ศ. 2558 เป็นต้นมา
ไรจู (นินจาคาถาโอ้โฮเฮะ)

รูปร่าง

ตัววีเซิล

ท่าไม้ตาย

ควบคุมสายฟ้า มีไฟฟ้าในตัว ไม่ทราบท่าในการต่อสู้

ที่อยู่อาศัย

ไม่มีรายละเอียด

== ผู้ถูกสิงสถิต

นินจาแคว้นสึนะหญิงตนนึง

สถานะการมีชีวิต

ถูกจับโดยแสงอุษา ใส่ใว้ในรูปปั้น
พระศิวะ (ละครโทรทัศน์)

เนื้อเรื่อง

เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่างๆ เช่น รามเกียรติ์ หรือ มหาภารตะ รวมทั้งมอบพรให้เล่านักบุญ และฤๅษีต่างๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน
ผ้าปิดจมูก

การใส่ผ้าปิดจมูกในที่สาธารณะ

ในต่างประเทศโดยเฉพาะในญี่ปุ่น เป็นเรื่องปกติธรรมดาของคนในประเทศนั้นที่มีความเคยชินและมีพฤติกรรมในการป้องกันโรคติดต่อไปติดคนอื่นผ่านระบบทางเดินหายใจที่ปฏิบัติกันจนเป็นวัฒนธรรมแล้ว แต่ประเทศไทยพฤติกรรมนี้เป็นเรื่องแปลกประหลาดและถูกมองไปในทางลบ ถ้าใครสวมผ้าปิดจมูกจะถูกจ้องมองด้วยสายตาที่สงสัยและแสดงอาการรังเกียจ คิดว่าเป็นวัณโรค โรคเอดส์ หรือมีปัญหาในช่องปาก (ยกเว้นตำรวจจราจรหรือผู้ที่ต้องปฏิบัติงานในบริเวณท้องถนน) นี่คือความคิดของคนไทยส่วนใหญ่ นอกจากนี้เวลาไม่สบาย ไปหาหมอแล้วหมอหรือพยาบาลสวมหน้ากากอนามัยเวลาให้การรักษาพยาบาลแล้วจะรู้สึกว่าตัวเองเป็นที่น่ารังเกียจเป็นโรคติดต่อร้ายแรง ทำให้คนที่ป่วยเป็นโรคติดต่อทางเดินหายใจที่มีอาการไอ จาม เช่นหวัดไม่กล้าที่จะสวมใส่ผ้าปิดจมูก